section_heading: Povijest
paragraph_text: Nakon proglašenja Republike Somalije 1. srpnja 1960. održani su prvi parlamentarni izbori na kojima je pobjedu odnio SYL. Prvim predsjednikom države imenovan je Aden Abdullah Osman Daar. Uz njega, iz redova SYL-a bili su izabrani predsjednik vlade i parlamenta. Na ustavnom referendumu 20. srpnja 1961. Somalci su prihvatili novi Ustav.